cyanic-selkie/wikianc huggingface dataset:
ஜோதி பட்
தொழில்
இவரது அச்சுப் பணிகள் கலைஞர்களுடன் அதிகம் தொடர்புடையவை. இவரது செதுக்கல்கள், இன்டாக்லியோக்கள் மற்றும் திரை அச்சிடுகள் இந்திய கலாச்சாரத்திலிருந்து உருவாகும் அடையாளங்களின் தனிப்பட்ட மொழியை மீண்டும் மீண்டும் ஆராய்ந்தன: மயில், கிளி, தாமரை, பகட்டான இந்திய தெய்வங்கள், பெண் தெய்வங்கள், பழங்குடி மற்றும் கிராம வடிவமைப்புகளில் முடிவில்லாத வேறுபாடுகள் ஆகியவை. சமீபத்தில் இவர் மின்னணு தொழில்நுட்பம், முப்பரிமாண ஒளிப்படவியல் ஆகியவற்றில் கவனம் செலுத்துகிறார்.
நியூயார்க்கின் நவீன கலை அருங்காட்சியகம், வாசிங்டன் டி.சியின், சிமித்சோனிய நிறுவனம், இலண்டனின் பிரித்தானிய அருங்காட்சியகம் ,பெங்களூரின், கலை மற்றும் புகைப்பட அருங்காட்சியகம் உட்பட பல சர்வதேச தொகுப்புகளில் இவரது படைப்புகள் உள்ளன.
வெளி இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1934 பிறப்புகள்
இலாந்தனைடு குளோரைடுகள்
இலாந்தனைடு குளோரைடுகள் (Lanthanide chlorides) என்பவை இலாந்தனைடு தனிமங்களான இலந்தனத்திலிருந்து இலூட்டீசியம் வரையிலான தனிமங்கள் குளோரினுடன் வினைபுரிந்து உருவாகக்கூடிய இரசாயன சேர்மங்களின் குழுவைக் குறிக்கும். இந்த சேர்மங்களில் இலாந்தனைடு தனிமங்கள் பொதுவாக +2 மற்றும் +3 என்ற ஆக்சிசனேற்ற நிலைகளில் இருக்கும். குறைந்த ஆக்சிசனேற்ற நிலைகளில் உள்ள இலாந்தனைடுகள் கொண்ட சில சேர்மங்களும் உள்ளன.
இலாந்தனைடு இருகுளோரைடுகள்
நியோடிமியம், சமாரியம், யூரோப்பியம், டிசிப்ரோசியம், தூலியம் மற்றும் இட்டெர்பியம் ஆகிய இலாந்தனைடுகள் ஈரிணைதிற குளோரைடுகளை உருவாக்குகின்றன. நாப்தலீனில் உள்ள டெட்ரா ஐதரோபியூரான் அல்லது இலித்தியம் உலோகத்தைப் பயன்படுத்தி மூவிணைதிற குளோரைடுகளை ஒடுக்குதல் வினைக்கு உட்படுத்தி குறைப்பதன் மூலம் ஈரிணைதிற குளோரைடுகளைத் தயாரிக்கலாம்:
இலாந்தனைடு முக்குளோரைடு
ஆக்சைடு அல்லது கார்பனேட்டை ஐதரோகுளோரிக் அமிலத்தில் கரைப்பதன் மூலம் இலாந்தனைடு முக்குளோரைடுகளை பொதுவாகத் தயாரிக்கலாம். இவை ஆக்சைடுகளை உயர்வெப்பக்கார்பன் வினைக்கு உட்படுத்துவதன் மூலம் வணிக ரீதியாக உற்பத்தி செய்யப்படுகின்றன. இந்த முக்குளோரைடுகளின் நீரற்ற வடிவங்களை உருவாக்க, அம்மோனியம் குளோரைடு வழி எடுக்கப்படுகிறது. நீரிலி நிலை இலாந்தனைடு முக்குளோரைடுகள் அதிக உருகு நிலை கொண்டவையாக பொதுவாக வெளிர் நிறத்தில் இருக்கும்.
மேற்கோள்கள்
பகுப்பு:இலந்தனைடு சேர்மங்கள் பகுப்பு:குளோரைடுகள்
கிரேக்கர்
கிரேக்கர்கள் அல்லது எலினெசு / / ˈhɛl iːnz /; ,எலைன்ஸ் [ˈelines] ) என்பது கிரெக்கம், சைப்ரஸ், அல்பேனியா, இத்தாலி, துருக்கி, எகிப்து மற்றும் நடுநிலக் கடலைச் சுற்றியுள்ள பிற நாடுகளான கிழக்கு  நடுநிலக்கடல் மற்றும் கருங்கடல் பகுதிகளுக்குச் சொந்தமான ஓர் இனக் குழு மற்றும் தேசமாகும். உலகம் முழுவதும் கிரேக்க சமூகங்கள் பரவியுள்ளன.
கிரேக்கக் காலனிகள் மற்றும் சமூகங்கள் வரலாற்று ரீதியாக நடுநிலக் கடல் மற்றும் கருங்கடல் கரையில் நிறுவப்பட்டுள்ளன, ஆனால் கிரேக்க மக்கள் ஏஜியன் மற்றும் அயோனியன் கடல்களை மையமாகக் கொண்டுள்ளனர், அங்கு கிரேக்க மொழியானது வெண்கலக் காலம் முதல் பேசப்படுகிறது. 20ஆம் நூற்றாண்டின் முற்பகுதி வரை, கிரேக்க தீபகற்பம், அனத்தோலியா மேற்கு கடற்கரை, கருங்கடல் கடற்கரை, மத்திய அனதோலியாவில் உள்ள கப்படோசியா, எகிப்து, பால்கன், சைப்ரஸ் மற்றும் கான்ஸ்டண்டினோபில் இடையே கிரேக்கர்கள் பரவி இருந்தனர். இவற்றில் பல பகுதிகள் 11 ஆம் நூற்றாண்டின் பிற்பகுதியில் பைசாந்தியப் பேரரசின் எல்லைகள் மற்றும் பண்டைய கிரேக்க காலனித்துவத்தின் கிழக்கு மத்தியதரைக் கடல் பகுதிகளுடன் பெரிய அளவில் ஒத்துப்போனது. கிரேக்கர்களின் கலாச்சார மையங்களில் ஏதென்ஸ், தெசலோனிக்கா, அலெக்சாந்திரியா, இசுமிர்னா மற்றும் கான்ஸ்டண்டிநோபில் ஆகியவை பல்வேறு காலகட்டங்களில் அடங்கும்.
வரலாறு
thumb| கதோனா (2000), சகேலரியோ (2016, 1980, 1975) மற்றும் ஃபிலாக்டோபௌலோஸ் (1975) ஆகியோரால் பரிந்துரைக்கப்பட்ட கிரேக்க முன்னோர்களின் பகுதி (கிமு 2200/2100-1900) கிரேக்கர்கள் கிரேக்க மொழியைப் பேசுகிறார்கள், இது இந்தோ-ஐரோப்பிய மொழிகளின் குடும்பமான எலனிக் குடும்பத்திற்குள் அதன் தனித்துவமான கிளையை உருவாக்குகிறது. அவர்கள் ஒரு "தொன்மையான புலம்பெயர் மக்கள்" என்று ஆண்டனி டி குறிப்பிடுகிறார்.
வெளி இணைப்புகள்
பகுப்பு:கிரேக்கர்கள் பகுப்பு:CS1 ஜெர்மன்-language sources (de) பகுப்பு:கிரேக்க மொழி வார்த்தைகளைக் கொண்ட கட்டுரைகள்
திருச்சிராப்பள்ளி தொடருந்து கோட்டம்
திருச்சிராப்பள்ளி ரயில்வே கோட்டம் (Tiruchirappalli railway division) என்பது இந்திய இரயில்வேயால் நிர்வகிக்கப்படும் தென்னக இரயில்வே மண்டலத்தின் அங்கமாக விளங்குகிறது. இதன் தலைமையகம் திருச்சிராப்பள்ளியில் உள்ளது. இந்த ரயில்வே கோட்டம் டெல்டா பகுதியின் பெரும்பான்மையான மாவட்டங்களுக்கும் மத்திய தமிழகத்திற்கும் சேவை புரிகிறது.
வெளிப்புற இணைப்புகள்
*
எகினம்
|thumb|300px | right | எகினம் எகினம் சங்க காலத்தில் வீட்டு முற்றத்தில் வளர்க்கப்பட்ட பறவை.
இதன் தோகையை எகினக்கவரி” எனக் கூறுவர்.
இது அன்னப்பறவையோடு சேர்ந்து விளையாடும்.
புலத்தி (வண்ணாத்தி) துவைத்த ஆடைபோல் தூய்மையான மயிர் கொண்டது. 2
இதன் மயிரை மெத்தையில் திணித்து வாடைக்காற்று வீசும் குளிர்காலத்தில் பயன்படுத்துவர். 8
எகினம் என்னும் சொல்லுக்கு அன்னம், கவரிமா, நாய் என்றெல்லாம் பொருள் காண்கின்றனர்.
தொல்காப்பியம்
தொல்காப்பியம் எகின் எனக் குறிப்பிடும் சொல் எகினத்தைக் குறிப்பதாக அறிஞர்கள் கருதுகின்றனர்.
எகின் என்னும் சொல் ஒருவகை மரத்தையும், ஒருவகை விலங்கையும் குறிக்கும் எனத் தொல்காப்பியர் குறிப்பிடுகிறார்.
இளம்பூரணர் எகினங்கோடு, எகினஞ்செதிள் (எகினமரத்துச் செதிள்), எகினந்தொல் (எகின் பழத்துத் தோல்), எகினம்பூ என மரப்பெயருக்கு எடுத்துக்காட்டுத் தருகிறார்.
விலங்கைக் குறிக்கும்போது எகினக்கால், எகினச்செவி, எகினத்தோல், எகினப்புறம் என வரும் என அந்த உரையாசிரியர் குறிப்பிடுகிறார்.
இந்த எடுத்துக்காட்டு எகின் என்பது விலங்கு (பறவை அன்று) என்பதை உறுதி செய்கிறது.
எகின்தான் எகினம் என்பதாயின் எகின விலங்கின் மயிர் மென்மையானதாக மெத்தையில் திணிக்கப் பயன்பட்டது எனல் வேண்டும்.
மேற்கோள்
பகுப்பு:சங்க காலச் சமூகம்
ராவூரி பரத்வாஜ்
ராவூரி பரத்வாஜ் (பிறப்பு:1927) ஓர் தெலுங்கு மொழிக் கவிஞர். இவர் கவிதை, கட்டுரை, புதினம் எனப் பல வகையிலும் எழுத்துத் துறையில் பணியாற்றியவர். இவர் இதுவரை 37 சிறுகதைத் தொகுப்புகளையும், பதினேழு புதினங்களையும், ஐந்து வானொலி நிகழ்ச்சிகளையும் எழுதியுள்ளார். இவரது ஆக்கமான பாக்குடு ரால்லு என்ற நூலுக்காக, 48வது ஞானபீட விருது (2012 ஆம் ஆண்டுக்கானது) ஏப்பிரல் 17, 2013 அன்று அறிவிக்கப்பட்டது. இவருக்கு ஆந்திரப் பல்கலைக்கழகம், நாகார்ஜுனா பல்கலைக்கழகம், ஜவகர்லால் நேரு தொழில்நுட்பப் பல்கலைக்கழகம் ஆகியவை கௌரவ முனைவர் பட்டங்கள் வழங்கின. லோக் நாயக் நிறுவல் விருது 2009 ஆம் ஆண்டில் வழங்கப்பட்டது. இவரையும் சேர்த்து இதுவரை மூன்று தெலுங்கு மொழிக் கவிஞர்கள் ஞானபீட விருதுகளைப் பெற்றுள்ளனர்.
இணைப்புகள்
பகுப்பு:தெலுங்கு கவிஞர்கள் பகுப்பு:வாழும் நபர்கள் பகுப்பு:சாகித்திய அகாதமி விருது பெற்றோர் பகுப்பு:1927 பிறப்புகள் பகுப்பு:2013 இறப்புகள் பகுப்பு:கிருஷ்ணா மாவட்ட நபர்கள்
அன்ட்ரூ மெக்லீன் பொலொக்
அன்ட்ரூ மெக்லீன் பொலொக் (Andrew Maclean Pollock, பிறப்பு: சூன் 11 1914, இறப்பு: திசம்பர் 19 1969), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1934/35-1937/38 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்ட்ரூ மெக்லீன் பொலொக் - கிரிக்கட் ஆர்க்கைவில் இருந்து விளையாட்டுவீரர் விவரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1914 பிறப்புகள் பகுப்பு:1969 இறப்புகள்
நாகவல்லி
நாகவள்ளி 4வது மேளகர்த்தா இராகமாகிய, "வேத" என்றழைக்கப் படும் 4வது சக்கரத்தின் 4வது மேளமாகிய கரகரப்பிரியாவின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சுத்த மத்திமம் (ம1),   சதுஸ்ருதி தைவதம் (த2) கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:கரகரப்பிரியாவின் ஜன்னிய இராகங்கள்
பெரவள்ளூர் சிந்தாமணி விநாயகர் கோயில்
சிந்தாமணி விநாயகர் கோயில் என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் பெரவள்ளூர் புறநகர்ப் பகுதியில் அமைந்துள்ள ஒரு பிள்ளையார் கோயில் ஆகும்.
இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் கீழ் இயங்குகிறது.
வெளி இணைப்பு
பகுப்பு:இந்துக் கோயில்கள்
பீர்பால்
பீர்பால் (Birbal, 1528 – 16 பெப்ரவரி 1586 ), அல்லது ராஜா பீர்பால் எனப்படுபவர், முகலாய பேரரசர் அக்பரின் அவையில் ஆலோசகராகவும் மந்திரியாகவும் பணியாற்றியவர் ஆவார். இவர் தனது அறிவை மையமாகக் கொண்டிருக்கும் நாட்டுப்புறக் கதைகள் மூலம் இந்திய துணைக் கண்டத்தில் பெரும்பாலும் அறியப்படுகிறாா். அக்பர் அவையில் பீர்பால் ஒரு கவிஞராகவும் நியமிக்கப்பட்டார். அவர் பேரரசருடன் நெருங்கிய தொடர்பைக் கொண்டிருந்தார். அக்பரின் அவையில் நவரத்தினங்கள் என்று அழைக்கப்பட்ட மிக முக்கியமான குழுவில் உறுப்பினராக இருந்தார். அக்பரால் நிறுவப்பட்ட மதம் தீன்-இ இலாஹியைப் பின்பற்றும் ஒரே இந்துவாக பீர்பால் இருந்தார். 1586 ஆம் ஆண்டில், வடமேற்கு இந்திய துணைக் கண்டத்தில் நிலவிய அமைதியின்மையை தடுக்க ஒரு இராணுவத்தை பீர்பால் வழிநடத்தினார். அதனால், அங்குள்ள கிளர்ச்சிக் பழங்குடியினரால் இவர் கொல்லப்பட்டார்.
இளமைப்பருவம்
இந்தியாவிலுள்ள மத்தியப் பிரதேசத்தின் சிதி மாவட்டத்தில் ஒரு இந்து கயஸ்தா பிராமண குடும்பத்தில்,1528 ஆம் ஆண்டில் மூன்றாவது மகனாக பீர்பால் மகேஷ் தாஸ் என்ற இயற்பெயருடன் பிறந்தார்; நாட்டுப்புறக் கதைகளின்படி, இது யமுனா நதிக்கரையில் உள்ள டிக்கவான்பூரில் இருந்தது. . இவரது தந்தை கங்கா தாஸ் மற்றும் தாய் அனாபா டேவிடோ ஆவர். இவர், இந்தி, சமஸ்கிருதம் மற்றும் பாரசீக மொழிகளில் கல்வி கற்றார். பீர்பால் ப்ராஜ் மொழியில் இசை மற்றும் கவிதைகளில் நிபுணத்துவம் பெற்றிருந்தாா். ரேவாவின் (மத்தியப் பிரதேசம்) ராஜா ராம் சந்திராவின் ராஜ்புத் நீதிமன்றத்தில் "பிரம்மா கவி" என்ற பெயரில் பணியாற்றினார். முகலாயப் பேரரசர் அக்பரின் ஏகாதிபத்திய நீதிமன்றத்தில் நியமனம் செய்யப்படுவதற்கு முன்னர் அவர் மோசமான பொருளாதார நிலையில் இருந்தார் என்ற கருத்துக்கு மாறாக, மரியாதைக்குரிய மற்றும் பணக்கார குடும்பத்தின் மகளை மணந்தபோது பீர்பலின் பொருளாதார மற்றும் சமூக நிலை மேம்பட்டது.
அக்பருடன் பீர்பாலின் நிலைப்பாடு மற்றும் தொடர்பு
பீர்பால் ஒரு மத ஆலோசகராகவும், இராணுவ நபராகவும், பேரரசரின் நெருங்கிய நண்பராகவும் பணியாற்றினார். 1572 ஆம் ஆண்டில், அக்பரின் சகோதரர் ஹக்கீம் மிர்சாவின் தாக்குதலுக்கு எதிராக ஹுசைன் குலி கானுக்கு உதவ அனுப்பப்பட்ட ஒரு பெரிய இராணுவத்தில் அவர் ஒருவராக இருந்தார், இது அவரது முதல் இராணுவப் பாத்திரமாகும். பின்னர் அவர் தனது குஜராத் பிரச்சாரங்களின் போது பேரரசருடன் சென்றார். இராணுவ பின்னணி இல்லாத போதிலும், அவர் அடிக்கடி அக்பருடன் போாில் பங்கேற்றார், பொருளாதார விஷயங்களில் ஆலோசகராக இருந்த தோடா்மால் போன்ற தலைமைத்துவ பதவிகளுக்கும் அவர் நியமிக்கப்பட்டார். அக்பா் தீன் இலாஹி எனும் ஒரு மதத்தைத் துவங்கினார், இது இந்து மற்றும் முஸ்லீம் நம்பிக்கைகளின் கலவையாக இருந்தது. ஐயினி-ஐ-அக்பரி இல்,தீன்-இ இலாஹியில் அக்பர் தவிர மற்றவர்களில் இந்துவான பீர்பால் ஒருவரே இருப்பதைக் குறிப்பிடுகிறது.
அபுல்-ஃபாசல் இப்னு முபாரக் மற்றும் அப்துல் காதிர் படாயுனி ஆகியோர் அக்பரின் அவையில், இருந்த அறிஞர்கள் ஆவர். அபுல் ஃபசல் பீர்பாலை பற்றிக் குறிப்பிடுகையில், அவரை இருபத்தைந்து கெளரவ பட்டங்கள் மற்றும் இரண்டாயிரம் தளபதியின் தரவரிசை என்று பட்டியலிட்டார். படாயுனி பீர்பால் ஒரு இந்து என்பதால் அவநம்பிக்கை கொண்டார். மேலும், பீர்பால் ஒரு இந்து இசைக்கலைஞராக, எப்படி அரசரின் ஆதரவைப் பெற்று, "நம்பிக்கைக்குரியவர்" ஆனார் என்கிற காழ்ப்புணர்ச்சி படாயுனிக்கு இருந்தது. ஆனால் அதே நேரத்தில் அவர் பீர்பாலின் திறமையை ஒப்புக் கொண்டார். அக்பரின் பிற மரபுவழி முஸ்லீம் ஆலோசகர்கள் பீர்பலை விரும்பவில்லை என்று அறியப்படுகிறது.
கொல்கத்தாவின் விக்டோரியா ஹாலில் உள்ள அக்பரி நாவோ ரத்னா என்ற ஓவியம் அக்பருக்கு அடுத்தபடியாக பீர்பால் உள்ளதைக் காட்டுகிறது. சக்கரவர்த்தி ஆரம்பத்தில் அவரை மகிழ்விப்பதற்காக பீர்பாலை தன்னருகில் வைத்துக் கொண்டார். ஆனால் பிற்காலத்தில், அவரை முக்கியமான பணிகளில் அனுப்பினார். அரண்மனை வளாகத்திற்குள் ஃபதேபூர் சிக்ரியில் இரண்டு மாடி வீட்டை பீர்பால் பெற்றதாகக் கூறப்படுகிறது. [6] இது, அக்பரின் சொந்த அறைகளுக்கு அருகில் கட்டப்பட்டது. என்றும், அக்பர் தனது பக்கத்திலேயே பீர்பாலை வைத்திருந்து அனுபவித்ததாக கூறப்படுகிறது. அரண்மனை வளாகத்திற்குள் வசிக்கும் ஒரே பிரபுவாக பீர்பால் விளங்கினார். மேலும், அந்த அரண்மனையின் ஏழு வாயில்களில் ஒன்று "பீர்பாலின் வாயில்" என்று அழைக்கப்படுகிறது.
வெளி இணைப்புகள்
பகுப்பு:1528 பிறப்புகள் பகுப்பு:1586 இறப்புகள் பகுப்பு:முகலாய தளபதிகள் பகுப்பு:அக்பர்
டிப்ளோசோன் பாரடோக்சும்
டிப்ளோசோன் பாரடோக்சும் (Diplozoon paradoxum) என்பது மொனோஜெனெ வகுப்பைச் சோ்ந்த ஒட்டுண்ணி தட்டைப் புழு அகும். இது ஆசியாவிலும் ஐரோப்பாவிலும் உள்ள நன்னீர் மீன் வகைகளில் காணப்படுகிறது. மேலும் முழுமையான ஒருதுணை தன்மைக்கு அறியப்படுகிறது. ஐரோப்பிய சைப்ரிட்னேட் மீன்களின் செவுள்களில் இந்த ஒட்டுண்ணி பொதுவாக காணப்படுகிறது. இது வழக்கமாக சுமார் 0.7 சென்டிமீட்டர் நீளமுள்ளது (சுமார் ஒரு விரல் அளவு). இதன் வாயில் பல காெக்கிகள் உள்ளன. அது சைப்ரிட்னேட்மீனின் செதில்களில் ஒட்டிக்காெள்கிறது. அங்கு இருந்து அதன் இரத்தத்தை உணவாக்கிகாெள்கிறது.
பகுப்பு:ஒட்டுண்ணிகள்
வைக்கிங் 1
வைக்கிங் 1(Viking 1) என்பது நாசாவால் செவ்வாய் கோளை ஆராய்வதற்காக  வைக்கிங் திட்டத்தின் கீழ் அனுப்பப்பட்ட முதல் விண்கலம் ஆகும். இதனுடன் வைக்கிங் 2 என்ற விண்கலமும் அனுப்பப்பட்டது. வைக்கிங் 1 இறங்கு விண்கலத்தான் செவ்வாய் கோளில் வெற்றிகரமாக இறங்கி தனது பணியை தொடங்கிய முதல் இறங்கு விண்கலம் ஆகும், மேலும் இது 2307 நாட்கள் (2245 செவ்வாய் நாட்கள்) இதன் பணியை செய்துள்ளது, இதன் சாதனையை 19 மே 2010 ஆப்பர்சூனிட்டி தளவுளவி முறியடித்தது.
பணி
ஆகஸ்ட் 20, 1975 இல் வைக்கிங் 1 ஏவப்பட்டது, தனது 10 மாத பயணத்திற்கு பிறகு செவ்வாய் கோளை அடைந்தது பின் 5 நாட்கள் செவ்வாய் கோளினை வெளிப்புறமாக புகைப்படம் எடுத்து அனுப்பியது அதன்பின் ஜூலை 4, 1976 இல் இதை தரையிறக்கத் திட்டமிடப்பட்டது. ஆனால் தரை பாதுகாப்பாக இல்லததால் ஜூலை 20, 1976 இல் செவ்வாயில் தரையிறங்கியது.
விண் சுற்றுக்கலன்
வைக்கிங் 1 விண் சுற்றுக்கலனில் இரண்டு வீடிகான் புகைப்படக் கருவிகள் அமைக்கப்பட்டிருந்தது.ஒன்று நீராவி வரைபடத்தை தயர் செய்ய உதவும் அகச்சிவப்பு நிறமாலை மானி (Infrared spectrometer) மற்றொன்று வெப்ப வரைபடத்தை தயர் செய்ய உதவும் அகச்சிவப்பு கதிர்வீசல்மானி.
மேற்கோள்கள்
பகுப்பு:செவ்வாய்த் திட்டங்கள் பகுப்பு:செயற்கைக் கோள்கள் பகுப்பு:அமெரிக்க விண்வெளித் திட்டங்கள்
பேயால் பிடாரியம்மன் கோயில்
பேயால் பிடாரியம்மன் கோயில் தமிழ்நாட்டில் புதுக்கோட்டை மாவட்டம், பேயால் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:புதுக்கோட்டை மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
இட்டார்சி தொடருந்து சந்திப்பு நிலையம்
இடார்சி தொடருந்து சந்திப்பு நிலையம் (Itarsi Junction) (நிலைய குறியீடு : ET) மத்தியப் பிரதேசம்  மாநிலத்தின், ஹோசங்காபாத் மாவட்டத்தின், இடார்சி நகரத்தில் அமைந்துள்ளது. ஏழு நடைமேடைகள் கொண்ட இடார்சி தொடருந்து சந்திப்பு நிலையத்திலிருந்து நாள் ஒன்றுக்கு 330 தொடருந்துகள் நின்று செல்கிறது. இடார்சி தொடருந்து நிலையம் இந்திய இரயில்வேயின் மேற்கு மத்திய ரயில்வே மண்டலம், போபால் இரயில்வே கோட்டத்தின் கீழ் அமைந்துள்ளது. இந்தியாவின் கிழக்கிலிருந்து மேற்கேயும், வடக்கிலிருந்து தெற்கேயும் செல்லும் அனைத்து தொடருந்துகளும் இடார்சி தொடருந்து நிலையத்தில் நின்று செல்கிறது.
மேற்கோள்கள்
இடார்சி போபால் தொடருந்து கோட்டம் பகுப்பு:மத்தியப் பிரதேசத் தொடருந்து நிலையங்கள்
அர்ஜன் சிங்
இங்கிலாந்து நாட்டின் அரச விமானப்படைக் கல்லூரியில் பட்டம் பெற்றவர். அர்ஜன் சிங் 1 ஆகஸ்டு முதல் 15 சூலை 1969 முடிய இந்திய விமானப்படையின் தலைமைத் படைத்தலைவராகப் பணியாற்றியவர்.
ஓய்வுக்குப் பின்னர் தில்லி மாநில ஆளுனராகவும், சுவிட்சர்லாந்து மற்றும் கென்யா நாடுகளில் இந்தியத் தூதுவராகவும் பணியாற்றியவர்.
பெற்ற விருதுகள்
பல இராணுவ விருதுகளுடன் பத்ம பூசண் விருதையும் பெற்றவர்.
வெளி இணைப்புகள்
பகுப்பு:சீக்கியர்கள் பகுப்பு:பஞ்சாபி மக்கள் பகுப்பு:1919 பிறப்புகள் பகுப்பு:பத்ம பூசண் விருது பெற்றவர்கள் பகுப்பு:வாழும் நபர்கள் பகுப்பு:2017 இறப்புகள்
தமிழர் உலோகத் தொழில்நுட்பம்
இரும்பு, பொன், வெண்கலம், பித்தளை, வெள்ளி முதலிய உலோகங்களை பயன்படுத்தி பொருட்களை உருவாக்கும் தொழில் நுட்பத்தை உலோகத் தொழிநுட்பம் அல்லது உலோகக்கலை எனலாம். தமிழர்களால் இத்துறையில் பயன்படுத்தப்பட்ட நுட்பங்களும் கருவிகளும் முறைவழிகளும் தமிழர் உலோகத் தொழில்நுட்பம் எனலாம். சங்ககாலம் முதற்கொண்டே தமிழர்கள் இத்துறையில் இயங்கி வருகின்றார்கள். "தமிழகத்தில் கி.மு 700 - கி.பி 200 வரை இரம்புக்காலம் எனப்படுகின்றது."
இத்துறைசார் வல்லுனர்கள் கொல்லர்கள் எனப்படுகின்றார்கள்.
வெளி இணைப்புகள்
உலோகத் தொழில்நுட்பம்
காபி வித் அனு
காபி வித் அனு என்பது விஜய் தொலைக்காட்சியில் 2006 - 2017 ஆம் ஆண்டு வரை 4 பருவங்களாக மூன்று வெவ்வேறு பெயர்களில் ஒளிபரப்பான பிரபலங்கள் கலந்து கொண்டு உரையாடும் பேச்சு நிகழ்ச்சி ஆகும்.
இதன் முதல் பருவம் 'காபி வித் சுசி' என்ற பெயரில் 21 மார்ச்சு 2006 ஆம் ஆண்டு முதல் ஒவொரு சனிக்கிழமைகளிலும் இரவு 9 மணிக்கு ஒளிபரப்பானது. இந்த பருப்பதை பிரபல பாடகி சுசித்ரா என்பவர் தொகுத்து வழங்கினார். இதன் இரண்டாம் பருவம் 'காபி வித் அனு' என்ற பெயரில் நடிகை அனு ஹாசன் என்பவர் தொகுத்து வழங்கினார். இதான் மூன்றாம் பாகம் 'காபி வித் டிடி' என்ற பெயரில் 2013 ஆம் ஆண்டு முதல் 2017 ஆம் ஆண்டு வரை 2 பருவங்களாக தொகுப்பாளினி திவ்யதர்சினி என்பவர் தொகுத்து வழங்கினார்.
நாவஹோ மொழி
நாவஹோ மொழி (Diné bizaad, ஆங்கிலத்தில் Navajo அல்ல Navaho) ஐக்கிய அமெரிக்காவின் நாவஹோ பழங்குடி மக்கள் பேசும் மொழியாகும். ஐக்கிய அமெரிக்காவில் மிகவும் பேசிய பழங்குடி மொழியாகும். மொத்தத்தில் கிட்டத்தட்ட 178,000 மக்கள் இம்மொழியை பேசுகின்றனர். டெனே-யெனிசேய மொழிக் குடும்பத்தில் அதபாஸ்க மொழிக் குடும்பத்தை சேர்ந்த இம்மொழியை இரண்டாம் உலகப் போரில் அமெரிக்க இராணுவம் இம்மொழியை குறியீடு மொழியாக பயன்படுத்தியது.
பகுப்பு:அமெரிக்கப் பழங்குடி மொழிகள் பகுப்பு:நா-டெனே மொழிகள்
அன்ட்ரூ கிரேம் பொலொக்
அன்ட்ரூ கிரேம் பொலொக் (Andrew Graeme Pollock , பிறப்பு: நவம்பர் 14 1969), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 21 முதல்தர துடுப்பாட்டப் போட்டிகளிலும், எட்டு ஏ-தர துடுப்பாட்டப் போட்டியிலும் கலந்து கொண்டுள்ளார். 1991/92-1997/98 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அன்ட்ரூ கிரேம் பொலொக் - கிரிக்கட் ஆர்க்கைவில் இருந்து விளையாட்டுவீரர் விவரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1969 பிறப்புகள் பகுப்பு:வாழும் நபர்கள்
கொட்டுமாரணஅள்ளி சோமேஸ்வரர் கோயில்
கொட்டுமாரணஅள்ளி சோமேஸ்வரர் கோயில் தமிழ்நாட்டில் தர்மபுரி மாவட்டம், கொட்டுமாரன அள்ளி என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:தர்மபுரி மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வரமு
வரமு இராகம் கருநாடக இசையில் பயன்படும் இராகங்களில் ஒன்றாகும். இது 4 ஆவது மேளகர்த்தா இராகமாகிய, "வேத" என்றழைக்கப்படும் 4 ஆவது சக்கரத்தின் 4 ஆவது மேளமாகிய கரகரப்பிரியா இராகத்தின் ஜன்னிய இராகம் ஆகும்.
thumb|right|250px|வரமு சுரங்கள் C யிலிருந்து தொடக்கம் இந்த இராகத்தில் ஷட்ஜம், சாதாரண காந்தாரம் (க2), சுத்த மத்திமம் (ம1), சதுஸ்ருதி தைவதம் (த2) கைசிகி நிஷாதம் (நி2) ஆகிய சுரங்கள் வருகின்றன.
ரினிக்லிங்
ரினிக்லிங் அல்லது தினிக்குலிங்கு (Tinikling) என்பது பிலிப்பைன்ஸ் நாட்டின் பிரதான நாட்டார் ஆடற்கலையாகும். இந்த ஆடற்கலை ரினிக்லிங் என்ற பறவை மூங்கில் பொறிகளை தத்தி தத்தி தப்பித்தை ஒத்தி உருவானது.
இருவர் ஒரேபோக்காக கிடையான இரு மூங்கில் தடிகளை தூக்கி நிலத்தோடு தாளமாகத் தட்டுவர். ஒருவரோ அல்லது ஒன்றுக்கு மேற்பட்டவரோ அந்த மூங்கில் தடிகளுக்கு மேலாக தத்தித் தத்தி ஆடுவார். அவ்வப்போது தாளத்துக்கமைய மூங்கில்கள் ஒன்றோடு ஒன்று தட்டப்படும்.
வெளி இணைப்புகள்
பகுப்பு:பிலிப்பீன்சு பகுப்பு:நடன வகைகள்
அரியான்வி திரைப்படத்துறை
அரியான்வி திரைப்படத்துறை (Haryanvi cinema) என்பது இந்தியத் திரைப்படத்துறையில் அரியான்வி மொழியில் தயாரிக்கப்படும் திரைப்படங்களைக் குறிக்கிறது. இந்திய மாநிலமான அரியானா மாநிலத்தில் அரியான்வி திரைப்படங்கள் தயாரிக்கப்படுகின்றன.
வரலாறு
1984 இல் வெளியான 'சந்திரவால்' என்ற திரைப்படம் வசூல் ரீதியாக வெற்றி பெற்ற முதல் அரியான்வி மொழித் திரைப்படம் ஆகும். 2000 ஆம் ஆண்டில் 'அஸ்வினி சவுத்ரி' இயக்கத்தில், நடிகர் 'அசுதோஷ் ராணா' நடித்து வெளியான 'லாடோ' என்ற திரைப்படம் மற்றொரு வெற்றிகரமான அரியான்வி திரைப்படம் ஆகும். இது தேசிய திரைப்பட விருதில் புதுமுக இயக்குனருக்கான இந்திரா காந்தி விருதை வென்றுள்ளது. இதுவே தேசிய விருது பெற்ற முதல் அரியான்வி மொழியித் திரைபபடம் ஆகும்.
2014 இல் வெளியான 'பக்டி த ஹொனோர்' என்ற திரைப்படம் 62 வது தேசிய திரைப்பட விருது விழாவில் இரண்டு தேசிய திரைப்பட விருதுகளை வென்றுள்ளது. அதை தொடர்ந்து 2016 ஆம் ஆண்டில் 'சத்ரங்கி' என்ற திரைப்படம் சிறந்த படத்திற்கான 63 வது தேசிய திரைப்பட விருதை வென்றுள்ளது.
மேற்கோள்கள்
பகுப்பு:இந்தியத் திரைப்படத்துறை
சித்தகிரி கிராம்ஜீவன் அருங்காட்சியகம் (கனேரி மடம்)
சித்தகிரி கிராம்ஜீவன் அருங்காட்சியகம் (கனேரி மடம்) Siddhagiri Gramjivan Museum (Kaneri Math) என்பது இந்தியாவில் மகாராஷ்டிரா மாநிலத்தில் கோலாப்பூர் மாவட்டம் கனேரியில் உள்ள சிற்பங்களுக்கு அர்ப்பணிக்கப்பட்ட ஓர் அருங்காட்சியகம் ஆகும். இந்த அருங்காட்சியகத்தின் முழுப் பெயர் சித்தகிரி கிராம்ஜீவன் (கிராம வாழ்க்கை) அருங்காட்சியகம் என்பதாகும்.இது ஸ்ரீ க்ஷேத்ரா சித்தகிரி மடத்தில்  அமைந்துள்ளது. சித்தகிரி மடமானது மூலா-காட்ஸிதேஸ்வர் சிவன் கோயிலைச் சுற்றி கட்டப்பட்டுள்ள மடமாகும்.
அருங்காட்சியக விளக்கம்
இந்த அருங்காட்சியகத்தின் கிராம்ஜீவன் எனப்படுகின்ற கிராம வாழ்க்கையைப் பற்றிய வெவ்வேறு அம்சங்கள் காட்சிப் படுத்தப்பட்டுள்ளன. கிராம் என்றால் கிராமம் என்றும், ஜீவன் என்றால் மராத்தி மொழியில் வாழ்க்கை என்றும் பொருள் ஆகும். இதற்கான முன்முயற்சி என்பதானது மகாத்மா காந்தியின் கனவாக இருந்தது. இது சித்தகிரி குருகுல அறக்கட்டளையின் மேற்பார்வை மற்றும் முயற்சி மூலம் முழு வடிவம் பெற்றது. முகலாயர்களின் படையெடுப்பிற்கு முன்னர் மகாராஷ்டிராவில் தன்னிறைவு பெற்ற கிராம வாழ்வின் வரலாறு இங்கு சிமென்ட் சிற்பங்களின் வடிவங்கள் மூலமாக சித்தரிக்கப்பட்டுள்ளது. அன்றாட கிராம வாழ்க்கையில் நிகழ்த்தப்படும் செயல்பாடுகளைக் குறிக்கின்ற வகையில் ஒவ்வொரு சிற்பமும் அமைக்கப்பட்டுள்ளது. 12 பாலுடேதர்கள் எனப்படுகின்ற பரம்பரை கிராம சேவர்கள் (குறிப்பாக கலை இனத்தைச் சேர்ந்தவர்கள்) மற்றும் 18 அலுடேதர்கள் உள்நாட்டு மற்றும் தொழில்முறை பணிகளைச் செய்வதற்கான உபகரணங்கள் தொடர்பான பணிகளை மேற்கொண்டனர்.
இந்த அருங்காட்சியகம் 7 acre   பரப்பளவில் பரந்து விரிந்து அமைந்துள்ளது. சுற்றியுள்ள கிராமப்புறங்கள் அழகாகவும், பசுமையானதாகவும் காணப்படுகிறது. கிராம வாழ்க்கையின் ஒவ்வொரு அம்சமும் கிட்டத்தட்ட 80 காட்சிகளில் சித்தரிக்கப்பட்டுள்ளன. அவை 300 க்கும் மேற்பட்ட சிலைகள் மூலமாக வெளிப்படுத்தப்பட்டுள்ளன.
கிராமப்புறக் காட்சிகள்
இங்கு (1) கிராம பூசாரி தங்குமிடம். முதல் காட்சி அதிகம் படித்த கிராம பூசாரியின் வீடு. அவர் தனது கடமைகள், சடங்குகள் மற்றும் திருமணங்கள் மற்றும் நூல் விழாக்கள் போன்ற சடங்குகளைச் செய்கிறார். மேலும் வீடு கட்டுதல் மற்றும் வீடு வெப்பமயமாதல் நடவடிக்கைகள், கிணறுகள் தோண்டுவது, விதைகளை விதைப்பது, மூக்கு அல்லது காதுகளைத் துளைத்தல் போன்ற எந்தவொரு புனித செயலுக்கும் நல்ல நாட்களையும் நேரங்களையும் குறித்துத் தருவார். அவர் பெறும் தட்சணை (நன்கொடைகள்) மூலமாக தன் வாழ்வாதாரத்தை அமைத்துக் கொள்கிறார். நல்ல தேதிகளைக் கண்டுபிடிப்பதற்காக அவர் பஞ்சாங்கைப் (பஞ்சாங்கத்தை) பார்த்துக் கொள்கிறார், (2) வேலையில் பொற்கொல்லர் (3) ஒரு காளைக்கு லாடம் கட்டும் ஒருவர், (4) முடிதிருத்தும் கடை, (5) கிராம கிணறு - கிராம மக்கள் பொது கிணற்றில் இருந்து தண்ணீர் கொண்டு வருகிறார்கள், (6) ஒரு மூத்த குடும்ப உறுப்பினரை கவனித்துக் கொள்ளல், (7) மளிகை கடை - ஒரு பெண் தன் மகனுடன் மளிகை கடைக்கு வருகிறாள். கடை வைத்திருப்பவர் பழைய எடை போடும் இயந்திரத்தில் பொருட்களை எடைபோடுகிறார். வெல்லம், சர்க்கரை, மிளகாய், உப்பு, கோதுமை, அரிசி போன்ற பொருட்கள் அங்கு இருப்பில் வைக்கப்பட்டுள்ளன. மகன் தன் தாயிடம் தனக்கு காத்தாடிகள் வாங்கச் சொல்கிறான், (8) விவசாயிகளின் வாடா (வீடு), (9) வைத்தியரின் வீடு (10) மெல்லிய மெத்தை போன்ற விரிப்பினைத் தைக்கும் பாட்டி (11) காளை இழுக்கும் கலப்பையைப் பயன்படுத்தி விவசாயிகள் பண்ணையை உழுகிறார்கள், (12) தான் மேய்க்கும் ஆடுகளுடன் ஆடு மேய்க்கும் பையன், (13) பஜனை மற்றும் கீர்த்தனை நிகழ்த்தும் கிராம மக்கள் (இந்து பக்தி பாடல்களைப் பாடுகிறார்கள்) உள்ளிட்ட பல கிராம வாழ்க்கையின் காட்சிகள் காட்சிப்படுத்தப்பட்டுள்ளன.
சிவன் கோயில்
இந்த அருங்காட்சியக மைதானத்தில் ஒரு பழைய சிவன் கோயில் உள்ளது. இது நிசர்கடத்தா மகாராஜுக்குச் சொந்தமானது. அவர் இஞ்சேகேரி சம்பிரதாயத்துடன் தொடர்பு கொண்டவர் ஆவார். லிங்காயத் பூசாரி ஒருவரால் ஒரு சிவலிங்கம் ஒரு அழகான மலை மீது 14 ஆம் நூற்றாண்டில் நிறுவப்பட்டதாக நம்பப்படுகிறது. சுமார் 500 ஆண்டுகளுக்கு முன்பு, ஸ்ரீ காத்சித்தேஷ்வர் மகாராஜ் என்று அழைக்கப்படுகின்ற ஒரு லிங்காயத் பூசாரி அதனை மேம்படுத்திப் புதுப்பித்தார், ஆகையால், இந்த இடம் இப்போது அவரது பெயரால் அழைக்கப்பட்டு வருகிறது. இந்த கோயிலில் 125 ft  ஆழத்தைக் கொண்ட ஒரு குளம் உள்ளது. மேலும் இங்கு 42 ft உயரத்தினைக் கொண்ட ஒரு சிவன் சிலை மற்றும் ஒரு பெரிய நந்தியைக்  காண முடியும்.
யுபாலைட்டு
யுபாலைட்டு (Upalite) என்பது Al(UO2)3(PO4)2O(OH)•7H2O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். காங்கோ மக்களாட்சிக் குடியரசில் இக்கனிமம் கிடைக்கிறது. யுரேனியம், பாசுபரசு, அலுமினியம் ஆகிய தனிமங்களின் முதல் எழுத்துகளை அட்டிப்படையாகக் கொண்டு கனிமத்திற்கு இப்பெயரிடப்பட்டுள்ளது. காங்கோ மக்களாட்சிக் குடியரசின் தெற்கு கிவு மாகாணத்தில் காணப்படும் தீப்பாறைகளில் யுபாலைட்டு கிடைக்கிறது.
மேற்கோள்கள்
பகுப்பு:அலுமினியம் கனிமங்கள் பகுப்பு:யுரேனியம்(VI) கனிமங்கள் பகுப்பு:பாசுப்பேட்டு கனிமங்கள் பகுப்பு:ஒற்றைச்சரிவச்சுக் கனிமங்கள்
ஹவுரா எர்ணாகுளம் அந்த்யோதயா விரைவு தொடருந்து
ஹவுரா- எர்ணாகுளம் அந்த்யோதயா விரைவு தொடருந்து என்பது தென் கிழக்கு ரெயில்வே துறையால் மேற்கு வங்காள மாநிலத்தின் ஹவுரா சந்திப்பு, கேரளத்தின் எர்ணாகுளம் சந்திப்பு இரண்டுக்கும் இடையே இயக்கப்படும் அதிவிரைவு தொடருந்தாகும். இந்த விரைவு தொடருந்தானது 22877/22878 என்ற எண்களில் வாரமொருமுறை இரு வழிகளிலும் இயக்கப்படுகிறது. அந்த்யோதயா என்ற இந்தி வார்த்தைக்கு தமிழாக்கம், ஏழைகளின் எழுச்சி ஆகும்.
அந்த்யோதயா விரைவு வண்டி (எளிய மக்களின் விரைவு வண்டி)  என அழைக்கப்படும் இவ்வகை தொடருந்துகள்முற்றிலும் பதிவுசெய்யப்படாத/பொதுப் பெட்டிகளை கொண்டதாகும், இது இந்திய ரயில்வே மூலம் வடிவமைக்கப்பட்டு இயக்கப்படுகிறது. இந்த விரைவு வண்டி  2016 இந்திய இருப்புபாதை நிதியறிக்கையில் அதிக பயணிகள் பயன்படுத்தும் ஆனால் மிகவும் நெருக்கடி கொண்ட ரெயில் பாதைகளில் 12 மணி நேரங்களுக்குள் இரண்டு இந்திய நகரங்களை இணைக்கும் வகையில் தொடருந்துகளை இயக்க முன்மொழியப்பட்டது. அதன்படி முதன்முதலாக அந்த்யோதயா  விரைவு வண்டி  சேவை  மார்ச் 4, 2017ம் தேதி எர்ணாகுளம் சந்திப்பு, ஹவுரா சந்திப்பு தொடருந்து நிலையம் இடையே அப்போதைய  ரயில்வே அமைச்சர் சுரேஷ் பிரபுவினால் தொடங்கி வைக்கப்பட்டது.
பயணப் பெட்டிகளின் தன்மை
இந்த அதிவிரைவு தொடருந்து முழுவதுமாக பொது பெட்டிகளால் மட்டுமே இணைக்கப்பட்டிருக்கும், இந்த வண்டியில் எல்.இ.டி  திரையில் தொடருந்து நிலையங்கள், விரைவு வண்டியின் வேகம் போன்றவை பயணிகளுக்காக காட்சிப்படுத்தப்படும். மேலும் பணம் செலுத்தினால் தேநீர், காபி, பால் வழங்கும் தானியங்கி இயந்திரங்களும், உயிரி கழிப்பறைகளும் பார்வையற்றோருக்கான பிரெய்லி கழிப்பறை உபயோக குறிகாட்டிகளும் இருக்கின்றன. அத்துடன் வண்டி முழுவதும் சிசிடிவி கேமராக்களும் குடிநீர் வசதியோடு கைபேசிகள், மடிக்கணிகள் போன்றவைகளை தடைபடாமல் இயங்க மின்விசை சேர்வி புள்ளிகள் அமைக்கப்பட்டுள்ளது.
வண்டி எண் 22877
22877 என்ற எண்ணைக் கொண்ட அதிவிரைவு தொடருந்து ஒவ்வொரு சனிக்கிழமைகளிலும் ஹவுரா சந்திப்பில் இருந்து கிளம்பி மணிக்கு 63 கிலோமீட்டர் வேகத்தில் இயக்கப்பட்டு 2285 கிலோ மீட்டர் பயணித்து 37 மணி நேரம் (மூன்று நாட்கள்) கழித்து திங்கட்கிழமை அதிகாலை 6 மணியளவில் எர்ணாகுளம் சந்திப்பு சென்றடைகிறது.
மேற்கோள்கள்
பகுப்பு:இந்திய விரைவுவண்டிகள்
அங்குசகிரி கொத்தூர் திம்மராய சுவாமி கோயில்
திம்மராய சுவாமி கோயில் என்பது கிருட்டிணகிரி மாவட்டத்தின், சூளகிரி வட்டம், மேலுமலைப் பகுதியில் காளிங்கவாரம் ஆஞ்சல், அங்குசகொத்தூரில், அங்குசகிரி என்னும் மலையடிவாரத்தில் உள்ள ஒரு பெருமாள் கோயிலாகும்.
தோட்டி மலை
அங்குசகிரியின் பழைய பெயர் தோட்டிமலையாகும். இந்த மலை பார்ப்பதற்கு தோட்டியைப்போல (அங்குசம்) அமைந்த காரணத்தால் இந்த மலையை தோட்டிமலை என்றனர். அதனை பிற்காலத்தில் அங்குசகிரி என்று சமசுகிருதமயமாக்கி அழைக்கலாயினர் இம்மலையடிவாரத்தில்தான் இக்கோயில் உள்ளது.
கோயில் வரலாறு
ஏறக்குறைய 400 ஆண்டுகளுக்கு முன்பு ஓசூர் வட்டம், பேரிகை என்ற சிற்றூரில் அப்புராவ் என்ற சமீந்தார் வாழ்ந்துவந்தார். அவரின் கனவில் தோன்றிய திம்மராய சுவாமி மக்களின் குறைகளைப் போக்க தனக்கு சந்நிதி ஒன்றை அமைக்குமாறு கூறினார். இதையடுத்து மலைகள் சூழ்ந்த இந்த இடத்தில் ஆகமவிதிப்படி சமீந்தாரால் சந்நிதி அமைக்கப்பட்டது.
கோயில் அமைப்பு
இக்கோயிலானது சுற்றிலும் மலைகள் சூழ்ந்த இயற்கை எழிலார்ந்த இடத்தில் அமைந்துள்ளது. கோயில் முகப்பில் திம்மராயரின் திருப்பாதங்கள் பதிக்கப்பட்டுள்ளன. கோயிலானது அகன்ற பிரகாரத்துடன், மகாமண்டபம், அர்த்த மண்டபம், கருவறை போன்ற அமைப்புளுடன் உள்ளது. கருவறையில் திம்மராயர் நிற்றக்கோலத்தில் காட்சியளிக்கிறார். உற்சவரான திம்மராய சுவாமியுடன் துளசி அம்மனும், இலட்சுமி தேவியும் உடன் உள்ளனர்.
அமைவிடம்
ஒசூர்- கிருஷ்ணகிரி தேசிய நெடுஞ்சாலையில் ஒசூரில் இருந்து 33 கி.மீ தொலைவில் அங்குசகிரிகொத்தூர் உள்ளது.
திருவிழா
இக்கோயிலில் சனிக்கிழமைகளில் குறிப்பாக புரட்டாசி சனிக்கிழமைகளில் சிறப்பு வழிபாடு நடத்தப்படுகிறது. ஆண்டுதோறும் பங்குனி மாதம் திருக்கல்யாண உற்சவம், தேர்த் திருவிழா, பல்லக்கு உற்சவம் என நான்கு நாட்கள் சிறப்பாக விழா நடத்தப்படுகிறது. விழாவில் பல்லாயிரக்கணக்கான மக்கள் கூடுகின்றனர்.
உசாத்துணை
பகுப்பு:கிருஷ்ணகிரி மாவட்டத்திலுள்ள பெருமாள் கோயில்கள்
சியாம் கிருஷ்ணசாமி
ஷ்யாம் கிருஷ்ணசாமி (Shyam Krishnasamy) ஒரு தமிழக அரசியல்வாதியும், மருத்துவரும் ஆவார். இவரின் தந்தையார் மருத்துவர் க. கிருஷ்ணசாமி தொடங்கிய புதிய தமிழகம் கட்சியில் மாநில இளைஞர் அணி தலைவர் ஆவார்.
வாழ்க்கைக் குறிப்பு
க. கிருஷ்ணசாமி - வி.வி. சந்திரிகா இணையரின் மகனாக பிறந்தார்.இவர் சமீரா என்பவரைத் திருமணம் செய்துள்ளார்.
மேற்கோள்கள்
பகுப்பு:தமிழக அரசியல்வாதிகள் பகுப்பு:வாழும் நபர்கள்
சித்த மருத்துவம்
இயற்கையில் கிடைக்கக்கூடிய எண்ணற்ற புல், பூண்டு, மரம், செடி, கொடி, வேர், பட்டை, இலை, பூ, பிஞ்சு, காய், பழம், வித்து முதலிய மூலிகைப் பொருட்களைக் கொண்டும், நவரத்தினம், நவலோகங்கள், இரசம், கந்தகம், கற்பூரம், தாரம், அயம், பவளம் முதலிய தாதுப் பொருட்களைக் கொண்டும், சங்கு, பலகறை, நண்டு முதலிய சீவப் பொருட்களைக் கொண்டும், திரிகடுகு, திரிசாதி, திரிபலை, பஸ்பம், செந்தூரம், மாத்திரை, கட்டுகள், பொடிகள், குளித்தைலங்கள், கஷாயங்கள் முதலிய பல பிரிவு வகைகளாக வியாதிகளுக்கு, நல்ல தண்ணீர், கடல் நீர், ஊற்று நீர், கிணற்று நீர், முதலிய பல நீர் வகைகளைக் கொண்டும், பால், தேன், சீனி, நெய் முதலியன கொண்டும், தெங்கு, புங்கு, புன்னை, வேம்பு, எள் முதலிய தாவர எண்ணெய் வகைகளைக் கொண்டும் உருவாக்கப்பட்ட ஒரு மருத்துவ முறையாகும்.
சித்த மருத்துவம் சித்த வைத்தியத்துடன் நின்று விடுவதில்லை. சித்த மருத்துவத்தில் சிறந்து விளங்கும் மெய்ஞ்ஞானம், விஞ்ஞானம், உடல் தத்துவம், சமயம், சோதிடம், பஞ்சபட்சி, சரம், மருந்து, மருத்துவம், பரிகாரம், போன்றவற்றை ஐயந்திரிபறக் கற்றுணர வேண்டும். சங்க இலக்கியங்களில் மருத்துவத்திற்கு அடிப்படையான பொருள்களுக்கான சான்றுள்ளன.
மனித சரீரத்தை மூன்று வகையாகப் பிரித்து உள்ளார்கள். சரீரமாகிய தேகத்தில் உயிர் தங்கியிருக்கக் காரணமாகிய வாதம் (காற்று), பித்தம் (உஷ்ணம்), சிலேத்துமம் (நீர்), இரசதாது, இரத்ததாது, மாமிசதாது, மேதோதாது, அஸ்திதாது, மச்சைதாது, சுக்கிலதாது, மலம், மூத்திரம் என்னும் பன்னிரண்டும் நாம் உண்ணும் உணவிலிருந்து பிரிக்கப்பட்டு, பலத்தையும் இயக்கத்தையும் கொடுக்கிறது.
வாதம் சம்பந்த பிணிகள்
வாதத்தில் முக்கியமாக எண்பது நோய்கள் உள. நரம்பு வலி, நரம்பு பிடிப்பு, காக்காய் வலிப்பு, பக்கவாதம், வாயு, இரத்த அழுத்தம், இருதய நோய் முதலியவை இதில் அடங்கும். கடலும் கடல் சார்ந்த இடமுமாகிய நெய்தல் நிலத்தில் பெரும்பாலும் வாதம் தொடர்பான நோய்கள் வர வாய்ப்பு உள்ளது.
பித்தம் சம்பந்த பிணிகள்
பித்தத்தில் முக்கியமாக நாற்பது நோய்கள் உள. செரியாமை, வயிற்றுவலி, வயிற்றுப்புண், மஞ்சட் காமாலை, இரத்தச் சோகை, இரத்த வாந்தி, கல்லீரல் மற்றும் பித்தப்பை ஆகியன கெட்டுப் போதல் போன்ற நோய்கள் இதில் அடங்கும். வயலும் வயல் சார்ந்த இடமுமாகிய மருத நிலத்தில் பெரும்பாலும் பித்தம் தொடர்பான நோய்கள் வர வாய்ப்பு உள்ளது.
சிலேத்துமம் சம்பந்த பிணிகள்
சிலேத்துமத்தில் தொண்ணூற்றாறு நோய்கள் முக்கியமானவை. அவற்றில் மூக்கில் நீர்வடிதல், மூக்கடைப்பு, தடிமன், இருமல், சயம், ஆஸ்துமா போன்றவை அடங்கும்.
நோய்களைத் தவிர்க்கும் முறை பற்றி திருக்குறள் கூறுவது,
'மருந்தென வேண்டாவாம் யாக்கைக்கு அருந்தியது அற்றது போற்றி உணின்'
மருந்து
சித்த மருத்துவத்தில் உள் மருந்து 32, வெளி மருந்து 32 என 64 வகை மருந்து வடிவங்கள் (forms of medicine) உள்ளன.
மறுப்ப துடல்நோய் மருந்தென லாகும்
மறுப்ப துளநோய் மருந்தெனச் சாலும்
மறுப்ப தினிநோய் வாரா திருக்க
மறுப்பது சாவை மருந்தென லாமே
(-- திருமூலர் திருமந்திரம் --)
திருமூல சித்தரின் கூற்றுப்படி மருந்து என்பது உடல், உள்ளத்தின் நோய்களைப் போக்குவதுடன், நோய்களை வராமல் தடுப்பதும், மற்றும் சாவையும் வர ஒட்டாமல் தடுப்பதாக இருக்கவும் வேண்டும். இப்படிப்பட்ட மருந்துகளை சித்த மருத்துவத்தில் பரவலாகக் காணலாம்.
அகமருந்துகளும் அவற்றின் ஆயுட்காலமும் பின்வருமாறு கூறப்பட்டுள்ளன
“உள்மருந்து சுரசஞ்சாறு குடிநீர் கற்கம் உட்களி அடை ஓர்சாமம் உயர்சூரணம் பிட்டு வடகம் வெண்ணெய் நான்கின் உயிர் மூன்று திங்களாகும் விள் மணப்பாகு நெய் இரசாயனம் இளகம் நால் மேவும் அறுதிங்கள் எண்ணெய் விரலிடும் உயர்ந்த மாத்திரை கடுகு பக்குவம் மிளிறும் தேனுாறல் தீநீர் கொள்ளாறும் ஓராண்டு மெழுகோடு குழம்பு ஐந்து கோப்பதங்கம் பத்தாகும் குருதிபொடி எழுபானோடு ஐந்தாண்டு நீறு கட்டு உருக்கு களங்கு நானுாறு எள்ளிடாச் சுண்ணம் ஐநுாறு கற்பம் சத்து குருகுளிகை மிக்க ஆயுள் என்று எவரும் மகிழ்ச்சித்தர் முப்பத்திரண்டக மருந்து இசைத்தவராய் உள்ளனவரோ” (--சித்த மருத்துவமும் சித்தர் தத்தவமும்--)
அகமருந்துகளும், அவற்றின் எடுத்துக்காட்டுகளும்:
1.சுரசம் - இஞ்சி சுரசம் 2.சாறு - கற்றாழைச்சாறு 3.குடிநீர் - ஆடாதோடைக்குடிநீர் 4.கற்கம் -கீழாநெல்லிக்கற்கம் 5.உட்களி -கடுகு உட்களி 6.அடை - துாதுவளை அடை 7.சூரணம் - அமுக்கிராச்சூரணம் 8.பிட்டு 9.வடகம் -தாளிசாதி வடகம் 10.வெண்ணெய்- குங்கிலிய வெண்ணெய் 11.மணப்பாகு - மாதுளை மணப்பாகு 12.நெய் - ஆடாதோடைநெய் 13.இரசாயனம் - இஞ்சிஇரசாயனம் 14.இளகம்- கேசரிஇளகம் 15.எண்ணெய்- பூரஎண்ணெய் 16.மாத்திரை-பாலசஞ்சீவிமாத்திரை 17.கடுகு - 18.பக்குவம்- பாவனக்கடுக்காய் 19.தேனுாறல் -இஞ்சி 20.தீநீர்- ஓமம் 21.மெழுகு - கிளிஞ்சல் மெழுகு 22.குழம்பு- சாதிஜம்பீரக்குழம்பு 23.பதங்கம் -சாம்பிராணிப்பதங்கம் 24.செந்துாரம்- இரசசெந்துாரம் 25.நீறு அல்லது பற்பம்- முத்துப்பற்பம் 26.கட்டு- இரசக்கட்டு 27.உருக்கு - 28.களங்கு 29.சுண்ணம்- வெடியுப்பச்சுண்ணம் 30.கற்பம் 31.சத்து- கடுக்காய் சத்து 32.குருகுளிகை- இரசமணி
வெளி அல்லது புறமருந்துகளும் அவற்றின் ஆயுட்காலமும் பின்வருமாறு கூறப்பட்டுள்ளது
“வெளிமருந்தே கட்டு பற்று ஒற்றடம் பூச்சு வேது பொட்டணம் தொக்கணம் மென்புகை மைபொடி திமிர்தல் கலிக்கம் நசியம் ஊதல் மேவு நாசிகாபரணமும் களிம்பு சீலை நீர்வர்த்தி சுட்டிகை சலாகை பசை களி பொடி முறிச்சல் கீறல் காரம் அட்டை அறுவை கொம்புறிஞ்சல் குருதி கண்டு வாங்குதல் பீச்சு இவை வெளிமருந்து முப்பத்திரண்டென்று கூறினார் விண்ணுலவு சித்தராமால் மேல்வர்த்தியும் புகை பீச்சு மை நசியமும் மென்கலிக்கங்கள் ஓராண்டு ஒளிவர்த்தி பொடி நீர் நாசிகாபரணம் இவை ஒரு மூன்று திங்களாகும் உயர்சீலை களிம்பு இவைகள் ஆறுதிங்கள் ஆகுமென்று ஓதினாராய் உளருமரோ” (--சித்த மருத்துவமும் சித்தர் தத்தவமும்--)
வெளி அல்லது புறமருந்துகள்:
பரிசோதனை
வாதம், பித்தம், கபம் ஆகிய மூன்றுமே நோய்களின் ஆதாரங்களாகும். உடலில் நோய் அதிகமாக இருக்கிறதா என்பதை பரிசோதிக்க சித்தர்கள் கூறும் பரிசோதனை முறை வருமாறு. காலையிலேயே சிறு நீரை கண்ணாடி பாத்திரத்தில் எடுங்கள். அதில் ஒரு சொட்டு நல்லெண்ணெயை விடுங்கள். அதன் பின் அது எப்படி செயற்படுகிறது என்று கவனியுங்கள். எண்ணெய்த்துளி பாம்பு போல வளைந்து காணப்பட்டால் உங்கள் உடம்பில் வாதம் அதிகரித்து உள்ளது. மோதிரம் போல வட்டமாக இருந்தால் உங்களுக்கு பித்த நோய் உள்ளது. முத்துப்போல நின்றால் உங்களுக்கு கப சம்மந்தமான நோய் வந்துள்ளது. மேலும் எண்ணெய்த் துளி வேகமாகப் பரவினால் நோய் விரைவில் குணமாகும், மெதுவாகப் பரவினால் காலதாமதமாகும், அப்படியே இருந்தால் நோய் குணமாகாது. எண்ணெய்த்துளி சிதறினாலோ, அல்லது அமிழ்ந்துவிட்டாலோ நோயைக் குணப்படுத்த இயலாது.
அறிவியல் முறையாக்கமும், சீர்தரப்படுத்தலும்
சித்த மருத்துவத்தில் பரிந்துரைக்கப்படும் சிகிச்சைகளையும் மருந்துரைகளையும் அறிவியல் முறையில் கிளினிக்கல் சோதனைக்கு (clinical trials) உட்படுத்தி சீர்படுத்தும் பணியில் சித்த மருத்துவ ஆய்வுக்கான நடுவண் அரசு நடுவம் ஈட்பட்டுள்ளது. நீரழிவு நோய்க்கான D 5 சூரணம் மற்றும் காளாஞ்சக படை  நோய்க்கான தயாரிப்பு 777 எண்ணெய் ஆகியன இவ்வாறு கிளினிக்கல் சோதனைக்கு உட்படுத்தப்பட்டு காப்புரிமை செய்யப்பட்டுள்ளன.
அந்தோனி பொலொக்
அந்தோனி பொலொக் (Anthony Pollock , பிறப்பு: ஏப்ரல் 7 1973),தென்னாப்பிரிக்க அணியின் மேனாள் துடுப்பாட்டக்காரர். 33 முதல்தர துடுப்பாட்டப் போட்டிகளிலும், 35 பட்டியல் அ துடுப்பாட்டப் போட்டிகளிலும் கலந்து கொண்டுள்ளார். 1991-2000 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
அந்தோனி பொலொக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 14 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1973 பிறப்புகள் பகுப்பு:வாழும் நபர்கள்
குருதிக் கொடை
இரத்த வங்கி
thumb|right|நடமாடும் இரத்த சேமிப்பு ஊர்தி தானம் பெறப்பட்ட இரத்தத்தை சேமித்து வைப்பதற்காக அரசு மருத்துவமனைகள், அரசால் அனுமதிக்கப்பட்ட தனியார் அமைப்புகள் மூலம் இரத்த வங்கிகள் செயல்படுத்தப்பட்டு வருகின்றன. தமிழ்நாட்டில் குருதிக் கொடை குறித்த விழிப்புணர்வினைப் பொதுமக்களிடம் ஏற்படுத்தவும், குருதிக் கொடையளிக்க விரும்புபவர்களிடம் குருதியைத் தானமாகப் பெறவும் குளிரூட்டப்பட்ட குருதி சேமிப்பு ஊர்திகளும் பயன்படுத்தப்பட்டு வருகின்றன.
வெளி இணைப்பு
பகுப்பு:குருதி மாற்றீடு பகுப்பு:மருத்துவக் கொடைகள்
கெட் மொழி
கெட் மொழி (Ket) ரஷ்யாவின் கிராஸ்னயார்ஸ்க் பிரதேசத்தில் கெட் மக்களால் பேசிய மொழியாகும். மொத்தத்தில் 550 மக்கள் பேசிய இம்மொழி டெனே-யெனிசேய மொழிக் குடும்பத்தில் யெனிசேய மொழிக் குடும்பத்தை சேர்ந்த மொழியாகும். .
பகுப்பு:யெனிசேய மொழிகள் பகுப்பு:டெனே-யெனிசேய மொழிகள்
ஓம் சக்தி (திரைப்படம்)
ஓம் சக்தி (Om Shakti) இயக்குனர் எஸ். ஏ. சந்திரசேகர் இயக்கிய தமிழ்த் திரைப்படம். இதில் விஜயகாந்த், மேனகா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 12-மே-1982.
மேற்கோள்கள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள்
2012 கோடைக்கால ஒலிம்பிக் செய்தித் தொகுப்பு
2012 கோடைக்கால ஒலிம்பிக் விளையாட்டுப் போட்டிகளின் குறிப்பிட்டுச் சொல்லத்தக்க முக்கிய முடிவுகள் இங்கு தொகுக்கப்பட்டுள்ளன.
முதல் பதக்கம்
இந்த ஒலிம்பிக் நிகழ்வின் முதல் பதக்கம், பெண்களுக்கான 10 மீட்டர் காற்றழுத்த வெடிகுழல் (ஏர் ரைபிள்) போட்டியில் வழங்கப்பட்டது. தங்கம் வென்றவர்: யி சில்லிங் (சீன மக்கள் குடியரசு) - 502.9 புள்ளிகள் வெள்ளிப் பதக்கம் வென்றவர்: சில்வியா பொகச்கா (போலந்து) - 502.2 புள்ளிகள் வெண்கலப் பதக்கம் வென்றவர்: யூ டான் (சீன மக்கள் குடியரசு) - 501.5 புள்ளிகள்
நீச்சல்
விரிவான தகவல்களுக்கு, காண்க: 2012 கோடைக்கால ஒலிம்பிக் நீச்சல் விளையாட்டுக்கள்
பெண்களுக்கான நிகழ்வுகள்
குத்துச்சண்டையில் இருவருக்கு வெண்கலப்பதக்கம் வழங்கப்படும். அரையிறுதி ஆகத்து 8 அன்றும் இறுதி போட்டி ஆகத்து 9 அன்றும் நடைபெற்றது.
தட கள விளையாட்டுக்கள்
விரிவான தகவல்களுக்கு, காண்க: 2012 கோடைக்கால ஒலிம்பிக் தட கள விளையாட்டுக்கள்
மேற்கோள்கள்
செய்தித் தொகுப்பு
ஓம்காரி
ஓம்காரி இராகம் கருநாடக இசையில் பயன்படும் இராகங்களில் ஒன்றாகும். இது 22வது மேளகர்த்தா இராகமாகிய, "வேத" என்றழைக்கப்படும் 4வது சக்கரத்தின் 4வது மேளமாகிய கரகரப்பிரியாவின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), சாதாரண காந்தாரம் (க2), சுத்த மத்திமம் (ம1), பஞ்சமம்,  சதுஸ்ருதி தைவதம் (த2)  ஆகிய சுரங்கள் வருகின்றன.
மேற்கோள்கள்
பகுப்பு:கரகரப்பிரியாவின் ஜன்னிய இராகங்கள்
ஆர்பியம்
ஆர்பியம் (orphism) அல்லது ஆர்பியக் கியூபிசம் (Orphic Cubism) என்பது, கியூபிசத்தில் இருந்து கிளைத்த ஒரு கலை இயக்கம். ஓவியங்களில் தூய பண்பியல் தன்மையையும், பிரகாசமான நிறங்களையும் பயன்படுத்திய இவ்வியக்கத்தினர், பால் சிக்னாக், சார்லசு என்றி, சாய வேதியியலாளரான யூசென் செவ்ரோல் போன்றோரின் கோட்பாட்டு எழுத்துக்களின் செல்வாக்குக்கு உட்பட்டிருந்தனர். இந்த இயக்கம், கியூபிசத்துக்கும், பண்பியல் ஓவியத்துக்கும் இடையிலான ஒரு மாறுநிலைக் கட்டமாகவே பார்க்கப்படுகிறது. கியூபிசத்தில் ஒற்றைவண்ண ஓவியங்கள் வரையப்பட்ட காலத்தில் நிறங்களைப் பயன்படுத்தி ஆர்பிய இயக்கத்துக்கு முன்னோடிகளாக இருந்தோர், பிரான்டிசேக் குப்கா, ராபர்ட் டிலூனே, சோனியா டிலூனே என்போராவர்.
பிரான்சுக் கவிஞரான கியோம் அப்பொலினயர் (Guillaume Apollinaire) என்பவரே ஆர்பியம் என்னும் பெயரை 1912 ஆம் ஆண்டில் முதன் முதலில் பயன்படுத்தினார். கிரேக்கக் பாடகரும், கவிஞருமான ஆர்பியசு என்பாரின் பெயரைத் தழுவியே இவ்வியக்கத்துக்குப் பெயர் உருவானதாகத் தெரிகிறது. இவ்வியக்கத்தைச் சேர்ந்த ஓவியர்கள் தமது படைப்புக்களில் ஆர்பியசின் உணர்ச்சிப் பாடல் தன்மைகளைப் புகுத்த முயற்சிப்பதை இப்பெயர் கருத்தில் கொள்வதாகத் தெரிகிறது.
வெளியிணைப்புக்கள்
பகுப்பு:ஓவியப்பாணிகள் பகுப்பு:கலை இயக்கங்கள்
வெப்டாவ்
வெப்டாவ் (WebDAV) என்று சுருக்கமாக அறியப்படும் வலையூடாகப் பரம்பிய ஆக்கமும் பதிப்பிடுதலும் (Web Distributed Authoring and Versioning (WebDAV) ) என்பது எச்.ரி.ரி.பி நெறிமுறையின் ஒரு நீட்சி ஆகும். இது வலை வழங்கிகளில் சேமிக்கப்படும் கோப்புக்களை பயனர்கள் தொகுக்கவும் மேலாண்மை செய்யவும் ஏதுவாக்கின்றது. வலையை வாசிப்பதற்கு மட்டும் இல்லாமல் எழுதுவதற்கும் பயன்படுத்த இந்த நெறிமுறை உதவுகிறது.
வெளி இணைப்புகள்
பகுப்பு:இணைய நெறிமுறைகள் பகுப்பு:கணினிப் பிணையமாக்கம்
இரும்பிடர்த் தலையார்
இரும்பிடர்த் தலையார் சங்ககாலப் புலவர்களில் ஒருவர். இவர் பாடிய பாடலாகச் சங்கநூல் தொகுப்பில் ஒரே ஒரு பாடல் உள்ளது. அது புறநானூறு நூல் தொகுப்பில் பாடல் எண் 3 ஆக அமைந்துள்ளது. அந்தப் பாடலில் இவர் பாண்டியன் கருங்கை ஒள்வாட் பெரும்பெயர் வழுதி என்பவனுக்குச் சில அறிவுரைகள் கூறியுள்ளார்.
புலவர் பெயர் விளக்கம்
பாண்டிய அரசன் கருங்கை ஒள்வாள் பெரும்பெயர் வழுதி யானையின் 'இரும்பிடர்த் தலையிருந்து' மருந்தில் கூற்றம் என்னும் நாட்டுப் பகுதியைக் கைப்பற்றினான் என்று புலவர் தம் பாடலில் குறிப்பிட்டுள்ளார். புலவரின் இயற்பெயர் தெரியாத நிலையில் புறநானூற்றைத் தொகுத்தவர் இப்புலவருக்கு இரும்பிடர்த் தலையார் என்று பெயர் சூட்டியுள்ளார்.
வெளி இணைப்பு
பகுப்பு:சங்கப் புலவர்கள் பகுப்பு:பெயர் தெரியாச் சங்கப் புலவர்கள்‎
நாட்டுமங்களம்
நாட்டுமங்களம் (Nattumangalam) என்பது இந்தியாவின் தமிழ்நாட்டில் புதுக்கோட்டை மாவட்டத்தில் அறந்தாங்கி ஊராட்சி ஒன்றியத்தில் உள்ள ஒரு கிராமம் ஆகும். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2444 ஆகும். இவர்களில் பெண்கள் 1227 பேரும் ஆண்கள் 1217 பேரும் உள்ளனர்.
மேற்கோள்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:புதுக்கோட்டை மாவட்ட ஊராட்சிகள்
நிக்சன் தலைகீழ் வழு
நிக்சன் தலைகீழ் வழு என்பது, 1995ல் ஐக்கிய அமெரிக்காவினால் வெளியிடப்பட்ட ரிச்சார்ட் நிக்சன் நினைவு அஞ்சல்தலையின் பெயர்பெற்ற தலைகீழ் வழு ஆகும். சனவரி 1996ல் முதன் முதலாகத் தெரியவந்த இந்த வழு, அந்த ஆண்டில் குறிப்பிடத்தக்க அளவு கவனத்தை ஈர்த்திருந்தது. ஆனால், டிசம்பரில், பிழையாக அச்சான அஞ்சல்தலைத் தாளைத் திருடினார் என்ற குற்றச்சாட்டின்பேரில் அது அச்சிட்ட அச்சகத்தின் பணியாளர் ஒருவர் கைது செய்யப்பட்டார். இதனால், அந்தத் தலைகீழ் வழு முறையானது அல்ல, வெறும் அச்சகக் கழிவே என்றானது.
அமராவதி பௌத்த தொல்லியல் களம்
அமராவதி பௌத்த தொல்லியல் களம் பொதுவாக பெருந்தூபி என்றும் அழைக்கப்படும் இப்பௌத்தத் தூபி, அசோகர் ஆட்சிக் காலத்தில், கிமு 250ல் நிறுவப்பட்டது.
நிக்சன் தலைகீழ் வழு
பெப்ரவரி முதலாம் தேதி, கிறிஸ்டீஸ் எனப்படும் கலைப்பொருள் ஏல நிறுவனம், இதை ஏலத்துக்கு விடுவதாக அறிவித்த போதே இந்தத் தலைகீழ் வழு பொதுமக்கள் கவனத்துக்கு வந்தது. அதன் பெறுமதி 8,000 - 10,000 ஐக்கிய அமெரிக்க டாலர்கள் என மதிப்பிடப்பட்டிருந்தது. இதை யார் கொடுத்தது என்பது வழமையான நடைமுறைகளுக்கு இணங்க வெளியிடப்படவில்லை. ஆனால், அது 160 அவ்வாறான அஞ்சல்தலைகளுள் ஒன்று என அறிவித்திருந்தனர்.
அமராவதி பௌத்த தொல்லியல் களம்
தென்னிந்தியாவின் ஆந்திரா மாநில குண்டூர் மாவட்டத்தில் உள்ள அமராவதி சிற்றூரில் இப்பௌத்தத் தொல்லியல் களம் உள்ளது.
நிக்சன் தலைகீழ் வழு
தபால்தலையில் நிக்சனின் படம் தலைகீழாக இருப்பதுடன் இருக்கவேண்டிய இடத்திலிருந்து விலகியும் காணப்படுகிறது. இதனால் படம் துளைவரிசையினால் இரண்டாகப் பிரிந்து காணப்படுகிறது. படத்துக்குக் கீழேயுள்ள "USA / 32" என்னும் எழுத்துக்களும் தலைகீழாகவே காணப்படுகின்றன. ரிச்சாட்சார்ட் நிக்சன் என ஆங்கிலத்தில் எழுதப்பட்ட பெயர் மட்டும் நேராக உள்ளது. அஞ்சல்தலைகள் இரண்டு படிகளில் அச்சிடப்பட்டதால் இது ஏற்பட்டது. முதலில், படமும், பெறுமானமும் ஈடில்பேர்க் ஆறு நிற தாள் செலுத்தும் அச்சியந்திரத்தில் அச்சிடப்பட்டது. பின்னர் அங்கிருந்து நியூயார்க்கின் சஃபர்ன் என்னும் இடத்திலுள்ள "பாங்க் நோட் கார்ப்பொரேசன் ஆஃப் அமெரிக்கா" நிறுவனத்துக்கு அனுப்பி அங்கே பெயர் அச்சிடப்பட்டதுடன், துளைகளும் இடப்பட்டன.
அமராவதி பௌத்த தொல்லியல் களம்
இத்தொல்லியல் களம் இந்தியத் தொல்லியல் துறையின் பராமரிப்பில் உள்ளது. மேலும் தொல்லியல் வளாகத்தில் தொல்லியல் அருங்காட்சியகம் உள்ளது. அமராவதி பௌத்தத் தொல்லியல் வளாகத்தில் அகழாய்வின் போது கண்டெடுக்கப்பட்ட பண்டைய பௌத்த சிற்பங்கள் உலகின் பல்வேறு அருங்காட்சியகங்களில் காட்சிக்கு வைக்கப்பட்டுள்ளது. அமராவதி கருங்கல் தூபியில் இளைஞர்கள் மற்றும் விலங்குகளின் சிற்பங்கள் செதுக்கப்பட்டுள்ளது.
நிக்சன் தலைகீழ் வழு
சான்றுகள்
பகுப்பு:அஞ்சல் தலைகள்
அமராவதி பௌத்த தொல்லியல் களம்
இத்தொல்லியல் களத்தில் சுண்ணாம்புக்கல் பலகைகளில் செதுக்கப்பட்ட சிற்ப வேலைப்பாடுகள், கிபி 50 முதல் கிபி 250 முடிய, மூன்று கட்டங்களாக நடைபெற்றுள்ளது. முதல் கட்டப்பணிகள் கிபி 50 முடியவும், இரண்டாம் கட்டப்பணிகள் கிபி 50 - 100 முடியவும், மூன்றாம் கட்டப் பணிகள் 200 - 250 முடியவும் நடைபெற்றுள்ளது.
தொல்பொருட்கள்
மேஜர் காலின் மெக்கன்சீ எனும் பிரித்தானியர் 1797ல், கிருஷ்ணா ஆற்றின் வலது கரையில், அமராவதியில் பௌத்த தொல்பொருட்களை கண்டுபிடித்தார்.
அமராவதி பௌத்த தொல்லியற்களத்தில் சுண்ணாம்புக்கல் பலகைகளில் செதுக்கப்பட்ட ஏராளாமான தூபிகள், சைத்தியங்கள்,  சிற்பங்களை கண்டுபிடித்தார்.
ஸ்காட்லாந்து நாட்டின் இயற்கை அறிவியலாளரான சர் வால்டர் எலியட் கிபி 1845ல் அமராவதி தொல்லியல் களத்தின் மேற்குப் பகுதியில் அகழாய்வு செய்த போது கண்டெடுதத பண்டைய பௌத்த சிற்பங்கள் தற்போது அரசு அருங்காட்சியகம், சென்னையில் காட்சிக்கு வைக்கப்பட்டுள்ளது.
சிற்பங்கள்
கிருஷ்ணா ஆறு மற்றும் கோதாவரி ஆறுகளுக்கிடையே உள்ள பகுதிகளில் கிமு இரண்டாம் நூற்றாண்டு முதல் பௌத்த சமயம் செழிப்புடன் விளங்கியது.
கிமு 200ல் அசோகர் ஆட்சிக்காலத்தில், இப்பகுதிகளில் பௌத்த தூபிகளும், பிக்குகள் தங்குவதற்கான விகாரைகளும், கௌதம புத்தர் சிற்பங்களும் நிறுவப்பட்டது. தென்னிந்தியாவில் பௌத்த சமயம் வீழ்ச்சி அடையும் தருவாயில் இப்பௌத்த தொல்லியல் களங்கள் மக்களால் புறக்கணிக்கப்பட்டதால், மண்னில் புதையுண்டது.
கலை வரலாற்று ஆய்வாளர்கள், அமராவதி சிற்பங்கள் கிரேக்க-பௌத்தக் கலை, காந்தாரக் கலை மற்றும் பண்டைய இந்தியக் கலையில் நயத்தில் வடிக்கப்பட்டுள்ளதாக கருதுகின்றனர்.
சீன பௌத்த அறிஞரும் பிக்குவுமான சுவான்சாங், கிபி 640ல் அமராவதியில் சில காலம் தங்கியிருந்த போது, அமராவதியின் விகாரைகளையும், தூபிகளையும், சிற்பங்களையும் தனது பயணக் குறிப்பில் குறித்துள்ளார்.
அமராவதி பௌத்த தொல்பொருட்கள் கொண்ட அருங்காட்சியகங்கள்
அமராவதி பௌத்த தொல்லியல் களத்தில் கண்டெடுக்கப்பட்ட சிற்பங்கள் உலகம் முழுவதில் உள்ள அருங்காட்சியகங்களில் காட்சிக்கு வைக்கப்பட்டுள்ளது. அவைகள்:
மேற்கோள்கள்
16.5753°N, 80.358°W
வெளி இணைப்புகள்
பகுப்பு:பௌத்த தொல்லியற்களங்கள் பகுப்பு:குண்டூர் மாவட்டம் பகுப்பு:பௌத்த யாத்திரைத் தலங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள் பகுப்பு:ஆந்திர ஊர்களும் நகரங்களும் பகுப்பு:இந்தியத் தொல்லியற்களங்கள் பகுப்பு:அசோகரின் கல்வெட்டுக்கள் பகுப்பு:பௌத்த தொல்லியற்களங்கள்
பேட்டை, திருநெல்வேலி மாவட்டம்
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 1060 மக்கள் இங்கு வசிக்கின்றார்கள். இவர்களில் 534 பேர் ஆண்கள், 526 பேர் பெண்கள். பேட்டை மக்களின் சராசரி கல்வியறிவு 81.23% ஆகும்.
கோயில் யானை
இந்தியாவின் மிகப்பெரிய யானைப் பண்ணை குருவாயூர் கோயிலைச் சேர்ந்த புன்னத்தூர் கோட்டை ஆகும்; இங்கு சுமார் 59 சிறைபிடிக்கப்பட்ட யானைகள் இருந்தன; தற்போது 58 சிறைபிடிக்கப்பட்ட யானைகள் உள்ளன, அவற்றில் 53 வயது வந்த ஆண்கள் மற்றும் 5 பெண் யானைகள்.
புத்துணர்வு முகாம்
தென்னிந்தியாவின் தமிழ்நாட்டிலுள்ள கோயில் யானைகளின் உடல் மற்றும் மனம் சார்ந்த உளைச்சலைப் போக்கி, அவை ஓய்வெடுக்கவும் தெம்பு பெறவும் மருத்துவ கவனம் பெறவும் வாய்ப்பளிக்கின்ற ஏற்பாடாக இந்து சமய அறநிலையத் துறை சார்பில் யானைகள் புத்துணர்வு முகாம் 2003ஆம் ஆண்டு முதல் நடத்தப்பட்டு வருகிறது. அந்த முகாம்களின்போது யானைகள் புத்துணர்வு பெறும் வகையில் கோயில்களில் இருந்து இயற்கை சூழல் வாய்ந்த பகுதிகளுக்கு கொண்டு செல்லப்பட்டு சிலகாலம் வைத்து பராமரிக்கப்படுகின்றன.
வெளி இணைப்புகள்
பகுப்பு:இந்தியப் பண்பாட்டில் யானைகள்
பேயால் வல்லபஅய்யனார் கோயில்
பேயால் வல்லபஅய்யனார் கோயில் தமிழ்நாட்டில் புதுக்கோட்டை மாவட்டம், பேயால் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்